**Csongrádi Polgármesteri Hivatal**

**Jegyzőjétől, M**

**a Helyi Választási Iroda Vezetőjétől**

Száma: Önk/169-1/2019.

**E l ő t e r j e s z t é s**

Csongrád Városi Önkormányzat Képviselő-testületének **2019. augusztus 13-án** tartandó **rendkívüli**ülésére.

**Tárgy:** Javaslat a Helyi Választási Bizottság tagjainak megválasztására.

Tisztelt Képviselő-testület!

A Magyar Köztársaság Elnöke 2019. október 13. napjára tűzte ki a helyi önkormányzati képviselők és polgármesterek választását.

A választási eljárásról szóló 2013. évi XXXVI. törvény /továbbiakban: Ve./ 14. § (1)bekezdése szerint a választási bizottságok – így a Helyi Választási Bizottság is – a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Helyi Választási Bizottságnak a választás előkészítésében, lebonyolításában döntő szerepe van.

A helyi önkormányzati képviselők és polgármesterek 2019. október 13. napjára kitűzött választása eljárási határidőinek és határnapjainak megállapításáról szóló 19/2019. /VII. 29./ IM rendelet 3. §-a, valamint a nemzetiségi önkormányzati képviselők választása eljárási határidőinek és határnapjainak megállapításáról szóló 21/2019. (VII. 31.)IM rendelet 3.§-a – utalva a Ve. 23. §-ára – a helyi választási bizottság választott tagjai és póttagjai megválasztását 2019. szeptember 1-én, 16.00 óráig írja elő.

A 2014-ben megválasztott bizottság mandátuma az új bizottság alakuló üléséig tart (Ve. 33. § (3)bek. a.)pontja).

A Helyi Választási Bizottság három tagját és legalább két póttagját – akiknek személyére a helyi választási iroda vezetője tesz indítványt – a települési önkormányzat képviselő-testülete választja meg (Ve. 23. §).

A fentiek figyelembevételével indítványozom a Tisztelt Képviselő-testületnek a következő személyeket a bizottság tagjainak megválasztani, akik az előzetes nyilatkozatuk szerint a bizottsági tagságot vállalják, a nyilvános üléshez hozzájárulnak, nem tagjai semmiféle politikai szervezetnek, összeférhetetlenség nem áll fenn vonatkozásukban.

Tagok: **Dr. Kurucz Ferenc**

**Dr. Nagymihály Gábor**

**Varga Valéria**

Póttagok:  **Bárány Gábor**

**Fássy Anita Katalin**

2

A választási bizottság - tagjai megválasztását és eskütételét követően - alakuló ülést tart, amelyen a választott tagok közül megválasztja elnökét és annak helyettesét. A választási bizottság további egy-egy tagját a választáson jelöltet, illetőleg listát állító jelölő szervezetek, illetőleg a független jelölt bízza meg.

**Határozati javaslat**

Csongrád Város Önkormányzatának Képviselő-testülete a 2019. évi helyi önkormányzati képviselők és polgármesterek, valamint a nemzetiségi önkormányzati képviselők választására – a 2013. évi XXXVI. törvény 23. §-a alapján – Csongrád város Helyi Választási Bizottsága tagjainak és póttagjainak az alábbi személyeket választja meg:

Tagok: **Dr. Kurucz Ferenc**

**Dr. Nagymihály Gábor**

**Varga Valéria**

Póttagok:  **Bárány Gábor**

**Fássy Anita Katalin**

Erről jegyzőkönyvi kivonaton értesítést kap:

1./ a képviselő-testület tagjai,

2./ Dr. Juhász László jegyző,

3./ a helyi választási bizottság tagjai

Csongrád, 2019. augusztus 7.

Dr. Juhász László

jegyző